ช่วยสรุปเรื่อง "8 ข้อแนะนำในการเลือกซื้อประกันการเดินทาง" ให้หน่อยค่ะ
ควรทำประกันการเดินทางครอบคลุมช่วงระยะเวลาที่เราเดินทาง และ ต้องทำก่อนเดินทางเสมอ หากรู้วันและเวลาของการเดินทางที่แน่นอน รู้ประเทศที่จะไป รู้เที่ยวบิน เราก็สามารถทำประกันการเดินทางได้แล้ว ควรทำก่อนการเดินทางเสมอ และ ต้องทำให้ครอบคลุมในช่วงระยะเวลาที่เดินทาง เพื่อจะได้มีความคุ้มครองตลอดการเดินทาง
ค่ารักษาพยาบาลเป็นสิ่งที่ควรพิจารณาเป็นอันดับแรกในการซื้อประกันการเดินทาง ควรทำประกันการเดินทางที่มีค่ารักษาพยาบาลในต่างประเทศอย่างน้อย 1,000,000 บาท เพื่อจะคุ้มครองหากเจ็บป่วยกะทันหันหรือเกิดอุบัติเหตุในต่างประเทศ และควรเลือกแบบที่มีค่ารักษาพยาบาลในประเทศไว้ด้วย เผื่อกรณีที่กลับมารักษาพยาบาลที่เมืองไทย
หากมีการเดินทางที่ต้องแวะต่อเครื่อง เดินทางไปยังประเทศที่มีข่าวนัดหยุดงานของพนักงานการบิน หรือเดินทางไปยังประเทศที่มีสภาพอากาศแปรปรวน ก็ควรทำประกันการเดินทางที่มีค่าชดเชยของการพลาดเที่ยวบิน ชดเชยความล่าช้าของการเดินทาง ชดเชยกระเป๋าเดินทางมาช้า เพราะหากเที่ยวบินเกิดการดีเลย์ เลื่อน ยกเลิก ทำให้ไม่สามารถไปต่ออีกเครื่องได้ทันเวลา หรือ ไปถึงที่หมายไม่ตรงเวลา แล้วเราได้จองรถหรือโรงแรมไว้ก่อนแล้ว ซึ่งเป็นค่าใช้จ่ายที่เราจ่ายเงินไปแต่ไม่ได้ใช้บริการ เราก็จะขอค่าชดเชยกับประกันการเดินทางได้ ในบางบริษัทประกัน การจะขอค่าชดเชยนี้ เราต้องทำประกันการเดินทางก่อนที่จะเดินทางอย่างน้อย 7 วัน จึงจะสามารถขอค่าชดเชยนี้ได้
ควรทำประกันการเดินทางที่มีค่าชดเชยการสูญหายและความเสียหายของสัมภาระและกระเป๋าเดินทางเสมอ แม้ว่ากระเป๋าเดินทางจะทนทานหรือแข็งแรงสักเพียงใด แต่ถ้ามีการเคลื่อนย้าย ขนส่ง หรือ ยก ที่ไม่ถูกวิธี ก็มีโอกาสทำให้กระเป๋าเดินทางเสียหาย ล้อหลุด ซิปขาด พัง ไม่สามารถใช้ต่อได้ หรือ ถ้ากระเป๋าเดินทางถูกขโมยโดยที่เราไม่สามารถตามจับได้ เราจึงควรทำประกันการเดินทางที่มีค่าชดเชยความเสียหายของกระเป๋าเดินทางไว้เสมอ
การโดนจี้ ปล้น ชิงทรัพย์ กรีดกระเป๋า หรือถูกขโมยทรัพย์สินในต่างประเทศเป็นสิ่งที่ไม่อยากให้เกิดขึ้นที่สุด การจะได้ของคืนมานั้นยากมากแทบจะเป็นศูนย์ หากต้องเดินทางไปยังประเทศที่มีความเสี่ยงสูง เช่น สเปน ฝรั่งเศส อิตาลี ตุรกี บราซิล หรือ ประเทศทางแอฟริกา ก็ควรทำประกันการเดินที่มีค่าชดเชยของการสูญหายทรัพย์สินส่วนตัว เพื่อจะได้เรียกร้องค่าชดเชยการสูญเสียทรัพย์สินกับประกันเดินทางได้บ้าง ในบางบริษัทประกันจะไม่คุ้มครองในกรณีที่เราหลงลืมของเอง หรือ ทรัพย์สินสูญหายในตอนเรามึนเมาเพราะฤทธิ์แอลกอฮอล์หรือยาเสพติด
ควรทำประกันการเดินทางกับบริษัทประกันที่มีศูนย์ติดต่อช่วยเหลือตลอด 24 ชั่วโมง เพราะหากเกิดอะไรขึ้น เราจะได้สามารถขอความช่วยเหลือได้ทันที ควรจดเบอร์ติดตัวไว้ตลอดการเดินทาง หรือ นำกรมธรรม์ประกันการเดินทางติดตัวไว้ตลอด
หากมีโรคที่เป็นมาก่อนการทำประกันการเดินทาง จะต้องแถลงให้กับบริษัทประกันทราบก่อนทำประกันการเดินทาง เพราะถือเป็น สภาพที่เป็นก่อนทำประกัน (Pre-existing) เพื่อเป็นข้อมูลให้บริษัทประกันทราบในการพิจารณาออกกรมธรรม์ เพราะจะได้ทราบว่า หากมีการเจ็บป่วยด้วยโรคที่เป็นมาก่อนในขณะที่เดินทาง เราจะสามารถเรียกร้องสินไหมชดเชยได้หรือไม่
หากเราเดินทางท่องเที่ยวบ่อย ไปหลายๆ ครั้งต่อปี หรือ เดินทางท่องเที่ยวครั้งหนึ่งเป็นเวลานาน เราควรทำประกันเดินทางเป็นแบบรายปี ซึ่งเบี้ยประกันจะถูกกว่าแบบรายเที่ยวเป็นอย่างมาก ประกันการเดินทางแบบรายปีจะคุ้มครองในแต่ละการเดินทางเหมือนแบบรายเที่ยว แต่จะมีการกำหนดช่วงระยะเวลาความคุ้มครองของการเดินทางในแต่ละเที่ยวไว้ไม่เกินที่กำหนด เช่น 90 วัน 120 วัน หรือ 180 วัน ตามแบบของบริษัทประกัน
8 ข้อแนะนำในการเลือกซื้อประกันการเดินทาง
1. ควรทำประกันการเดินทางครอบคลุมช่วงระยะเวลาการเดินทาง และต้องทำก่อนเดินทางเสมอ เพื่อจะได้ความคุ้มครองตลอดการเดินทาง
2. ควรทำประกันการเดินทางที่มีค่ารักษาพยาบาลในต่างประเทศอย่างน้อย 1,000,000 บาท เพื่อคุ้มครองหากเจ็บป่วยกะทันหันหรือเกิดอุบัติเหตุในต่างประเทศ และเลือกแบบมีค่ารักษาพยาบาลในประเทศเผื่อกลับมารักษาพยาบาลที่เมืองไทย
3. หากมีการเดินทางที่ต้องแวะต่อเครื่อง ควรทำประกันการเดินทางที่มีค่าชดเชยของการพลาดเที่ยวบิน เพื่อขอค่าชดเชยกับประกันการเดินทางได้
4. ควรทำประกันการเดินทางที่มีค่าชดเชยความเสียหายของสัมภาระและกระเป๋าเดินทางเสมอ
5. หากต้องเดินทางไปประเทศที่มีความเสี่ยงสูง ควรทำประกันการเดินที่มีค่าชดเชยของการสูญหายทรัพย์สินส่วนตัว เพื่อเรียกร้องค่าชดเชยการสูญเสียทรัพย์สินกับประกันเดินทางได้
6. ควรทำประกันการเดินทางกับบริษัทประกันที่มีศูนย์ติดต่อช่วยเหลือตลอด 24 ชั่วโมง เพราะจะได้สามารถขอความช่วยเหลือได้ทันที และควรจดเบอร์ติดตัวไว้ตลอดการเดินทาง
7. หากมีโรคก่อนทำประกันการเดินทาง ต้องแถลงให้บริษัทประกันทราบก่อนทำประกันการเดินทาง เพื่อเป็นข้อมูลให้บริษัทประกันทราบในการพิจารณาออกกรมธรรม์ และหากมีการเจ็บป่วยจะสามารถเรียกร้องสินไหมชดเชยได้
8. หากเดินทางท่องเที่ยวบ่อย ควรทำประกันเดินทางแบบรายปี
2.ผลิตภัณฑ์และบริการทางการเงิน,4.เครื่องมือทางการเงิน,7.การจัดการการเงินส่วนบุคคล